കോവിഡ്: ബഹ്റൈനില് വിവിധ അലര്ട്ടുകള് ഇളവുകള് പ്രഖ്യാപിച്ചു മനാമ: ഞായറാഴ്ച പ്രാബല്യത്തില് വന്ന യെല്ലോ ജാഗ്രത ലെവലിലെ മുന്കരുതല് നടപടികള് കര്ശനമായി പാലിക്കണമെന്ന് കോവിഡ് പ്രതിരോധത്തിനുള്ള നാഷനല് മെഡിക്കല് ടാസ്ക്ഫോഴ്സ് ആവശ്യപ്പെട്ടു. സാമൂഹിക അകലം, പൊതുസ്ഥലങ്ങളില് മാസ്ക ധരിക്കല് എന്നിവ പാലിക്കുന്നതില് ജാഗ്രത പുലര്ത്തണം. വൈറസിന്റെഡെല്റ്റ വകഭേദം വിവിധ രാജ്യങ്ങളില് വ്യാപിക്കുന്ന സാഹചര്യത്തിലാണ് മുന്കരുതല് നടപടി. 40 വയസ്സിനു മുകളിലുള്ള 80 ശതമാനം പേര്ക്കും ബൂസ്റ്റര് ഡോസ് ലഭിക്കുന്നതുവരെ ചുവപ്പ്, ഓറഞ്ച്, മഞ്ഞ അലര്ട്ട് ലെവലുകള് മാത്രമായിരിക്കും ഉണ്ടാവുക. കോവിഡ് വാക്സിന് രണ്ടു ഡോസും സ്വീകരിച്ച് ബി അവെയര് ആപ്പില് ഗ്രീന് ഷീല്ഡ് ലഭിച്ചവര്ക്കും കോവിഡ് മുക്തരായവര്ക്കും താഴെ പറയുന്ന സ്ഥലങ്ങളില് പ്രവേശിക്കാം. 12 വയസ്സില് താഴെയുള്ള കുട്ടികള്ക്കൊപ്പം വാക്സിന് സ്വീകരിക്കുകയോ രോഗമുക്തി നേടുകയോ ചെയ്ത ആളുണ്ടാകണം. 1. ഷോപ്പിങ് മാളുകള്, വാണിജ്യ സ്ഥാപനങ്ങള് 2. റസ്റ്റാറന്റുകളിലും കഫേകളിലും ഇന്ഡോര്, ഒൗട്ട്ഡോര് ഡൈനിങ് 3. ഇന്ഡോര്, ഔട്ട്ഡോര് ജിംനേഷ്യം, സ്പോര്ട്സ് ഹാള് 4. നീന്തല്ക്കുളങ്ങള് 5. പ്ലേഗ്രൗണ്ട്, വിനോദകേന്ദ്രങ്ങള് 6. ഈവന്റുകളും കോണ്ഫറന്സുകളും 50 ശതമാനം 7. സ്പോര്ട്ടിങ് ഇൗവന്റുകള് 50 ശതമാനം 8. ബാര്ബര് ഡോപ്പ്, സലൂണ്, സ്പാ 9. സിനിമ 50 ശതമാനം വാക്സിന് സ്വീകരിച്ചവര്ക്കും സ്വീകരിക്കാത്തവര്ക്കും സര്ക്കാര് സെന്ററുകള്, ഷോപ്പിങ് മാളുകള്ക്കു പുറത്തുള്ള ഷോപ്പുകള്, ഔട്ട്ഡോര് റസ്റ്റാറന്റ്, കഫേ,ഔട്ട്ഡോര് സ്പോര്ട് സെന്റര് എന്നിവിടങ്ങളില് പ്രവേശിക്കാം. വീടുകളില് സ്വകാര്യ ചടങ്ങുകളിലും പരമാവധി 30 പേര്പങ്കെടുക്കാം. താല്പര്യമുള്ളവര്ക്ക് വിദ്യാഭ്യാസ സ്ഥാപനങ്ങളില് നേരിട്ട് ഹാജരാവുകയും ചെയ്യാം. അതേസമയം, താഴെ പറയുന്ന അവശ്യ മേഖലകള് തുറന്നു പ്രവര്ത്തിക്കും: ഹൈപ്പര്മാര്ക്കറ്റുകള്, സൂപ്പര്മാര്ക്കറ്റുകള്, പലചരക്കുകടകള്, മത്സ്യ, മാംസ വില്പനശാലകള്, പച്ചക്കറി കടകള്, ബേക്കറികള്, ഇന്ധന, ഗ്യാസ് സ്റ്റേഷനുകള്, ദേശീയ ആരോഗ്യ നിയന്ത്രണ അതോറിറ്റി നിര്ദേശിക്കുന്ന ചില ആരോഗ്യ സേവനങ്ങള് ഒഴികെയുള്ള സ്വകാര്യ ഹെല്ത്ത് ക്ലിനിക്കുകള്, ബാങ്കുകളും കറന്സി എക്സ്ചേഞ്ച് സേവനങ്ങളും, സ്ഥാപനങ്ങളുടെയും കമ്ബനികളുടെയും നേരിട്ട് ഉപഭോക്താവിനെ സ്വീകരിക്കാത്ത അഡ്മിനിസ്ട്രേറ്റിവ് ഓഫിസുകള്, ഇറക്കുമതികയറ്റുമതി സ്ഥാപനങ്ങള്, ഓട്ടോമൊബൈല് റിപ്പയര്, സ്പെയര് പാര്ട്സ് കടകള്, കണ്സ്ട്രക്ഷന്മെയ്ന്റനന്സ് മേഖല, ഫാക്ടറികള്, ടെലികോം ഓപറേറ്റര്മാര്, ഫാര്മസികള്.